  Виталий Пронин Анай капитал туннэ 492 сюрс манет луэ. Азинтӥське кык но солэсь тросгес пинал ваем нылкышноослы юрттэт сётонъя кун программа. 2007-тӥ арысен  элькунысьтымы 99 сюрс 400 мурт басьтӥз ни анай капиталлы сертификат. Та пӧлысь 49 сюрс 450-эз  - ог ӝыныез -  со коньдонэз быдэсак кутӥзы ни. Ятырез - улон интылы кредитсэс пытсан вылысь. Югдур ӧз воштӥськы кылем арын но. Озьы анай капиталлы серитфикат сётэмын 11 сюрс 145 муртлы. Со пӧлысь 8 сюрс 416-ез соку ик сое улон интызэс паськытатонлы кутӥз. 745-ез гинэ капитал басьтӥз пиналзэ дышетонлы. Нош пенсиезлэн накопительной люкетаз кельтӥз 4 нылкышно.Нялтас вераса, анай капитал туннэ 492 сюрс манет луэ. Россиысь Правительство чакламъя, солэн быдӟалаез 2017-тӥ ар пумозь уз буды. Кун программа азинтӥськоз 2018-тӥ арын но.Элина Кумачёва  